جبکہ عراق میں اس وقت کے امریکی سفیر جان نیگروپونٹے نے یاسین کو ایک " دہشت گرد " تنظیم کا سربراہ قرار دیا۔اسرائیل کے اس وقت کے وزیر دفاع شاؤل موفاز نے انھیں " فلسطینی بن لادن " قرار دیا جبکہ حزب اختلاف کے سربراہ شمعون پیریز کا کہنا تھا کہ وہ نہیں سمجھتے کہ رہنماؤں کو قتل کرنے سے دہشت گردی ختم کی جا سکتی ہے ، یہ ایک غلط فیصلہ تھا۔ان کے قتل پر فلسطینی اتھارٹی نے تین روزہ قومی سوگ کا اعلان کیا اور رملہ میں یاسر عرفات کی رہائش گاہ پر فلسطینی پرچم سرنگوں رہا۔حماس کے رہنما اسماعیل ہانیہ نے کہا کہ " شیخ یاسین اس وقت کے منتظر تھے کہ انھیں شہادت ملے ، ایریل شیرون نے اپنے لیے جہنم کا دروازہ کھول دیا ہے " غزہ میں ان کی نمازہ جنازہ میں دو لاکھ افراد نے شرکت کی۔اقوام متحدہ کی سلامتی کونسل نے یاسین کے قتل کی مذمت کے حوالے سے قرارداد پیش کی جسے امریکا نے ویٹو کر دیا ۔
Entity: عراق — Type: /location, /location/country, /organization/sports_team, /person, /organization